Les I Jornades de Salut Comunitària de Gandia se celebraran el 20 d'abril en el Palau Ducal
05 abril 2018

## Les I Jornades de Salut Comunitària de Gandia se celebraran el 20 d'abril en el Palau Ducal05 abril 2018Última actualització: 14 juliol 2025

![](../gestion/img/Lidu.jpg)  
  

La **regidora de Sanitat i Polítiques Saludables, Liduvina Gil**, ha presentat aquest matí en roda de premsa les primeres Jornades de Salut Comunitària de Gandia “Teixint Salut en el Territori”, que tindran lloc el dia 20 d'abril en el Palau Ducal dels Borja, a partir de les 8:30 hores.

En aquestes jornades anem a poder assistir a dues conferències, la primera a càrrec de Mª Dolores Fernandez Pérez, Cap del servei de Promoció i acció local en Salut, en la Consejería de Sanidad d’Andalusia: _“El desenvolupament de la salut en totes les polítiques a través de la xarxa d'acció local en salut a Andalusia (Estratégia Relas)”_. I la segona conferència a càrrec de Paxi Galarraga i Miren Vives, tots dos arquitectes de Guipúscoa, amb “_Urbanisme per a una ciutat més inclusiva i saludable”._

    Tot seguit, hi haurà una taula redona d'experiències, seguida d'un debat.

Segons paraules de Gil: _“Hem triat el Palau, perquè és un espai de referència en la nostra ciutat i aquesta jornada també vol ser un referent, per a molts municipis i per a moltes persones. Volem que Gandia siga una ciutat cuidadora, que cuida de la seua ciutadania i el seu entorn, volem que Gandia siga una ciutat inclusiva i per açò és necessari eliminar els factors que produeixen desigualtats en salut, i que la nostra ciutat prenga un paper actiu en el benestar de tots i totes, per açò som part de la Xarxa de Ciutats Saludables, i per açò ens hem adherit a l'Estratègia de Promoció de la Salut i Prevenció en el Sistema Nacional de Salut i també a l'IV Pla de Salut de la CV.”_

    Així mateix, la regidora ha subratllat que _“en el marc d'aquestes estratègies (l’estatal i l'autonòmica), Gandia ja ha implementat un diagnòstic participat de necessitats en salut, i s'ha elaborat un mapa d'actius que pròximament presentarem, dues accions que han sigut possibles gràcies al treball intersectorial conformat per professionals de l'àmbit de la salut (atenció Primària i Salut Pública), el personal tècnic dels diferents departaments de l'Ajuntament i l'espai Veïnal de Salut, un grup format pel teixit associatiu del municipi al costat de veïns i veïnes a títol individual.”_

    La jornada s'entén com a part de l'elaboració d'un futur Pla d'Acció de Salut Local, _“perquè volem escoltar el que han fet altres comunitats que han implementat l'estratègia i unes altres que, com nosaltres, ho estan fent ara”_

L'accés és limitat i gratuït, sent necessari fer la inscripció anticipada abans del 15 d'abril. [Inscriu-te](https://goo.gl/forms/wMiGFnkVMJ4EPW2q1)

[![Diptico de la I Jornades](http://www.gandia.es/aytg/uploaded/SANITAT/JORNADAS/Invitacio_I_Jornades_Salut_Comunitaria_Gandia2.jpg?1522952309506)](http://www.gandia.es/aytg/Web_php/index.php?contenido=subapartados_woden&id_boto=524& "Accés a l'apartat de ciutat saludable de Gandia")